Case ID: 1065973
Sentence 0: İŞİN HALLARİ: Bakı Ağır Cinayətlər Məhkəməsinin 22 sentyabr 2015-ci il tarixli hökmü ilə Məhkum təqsirli bilinib məhkum edilmişdir ona görə ki, o, vəzifəli şəxs kimi öz qulluq mövqeyindən istifadə etməklə aldatma və etibardan sui-istifadə etmə yolu ilə özgənin xeyli və külli miqdarda əmlakını ələ keçirmiş, təkrarən dələduzluq etmişdir.Belə ki, o, 18 avqust 2011-ci ildən 12 mart 2014-cü ilədək Azərbaycan Respublikası İqtisadi İnkişaf Nazirliyinin (hazırkı İqtisadiyyat və Sənaye Nazirliyi) Protokol xidməti sektorunun baş məsləhətçisi, 13 mart 2014-cü ildən 13 oktyabr 2014-cü ilədək isə Azərbaycan Respublikasının Tarif (qiymət) Şurasının Katibliyinin Hüquq, kadrlar və təşkilati işlər şöbəsinin hüquq, kadrlar və ümumi işlər sektorunun baş məsləhətçisi vəzifələrində işləyərkən, aldatma və etibardan sui-istifadə etmə yolu ilə özgənin əmlakını ələ keçirmə məqsədilə vahid qəsdlə, Bakı şəhər sakini Zərərçəkmiş şəxs1 xalça ticarəti ilə məşğul olub, əldə olunacaq gəlirin aralarında bölüşdürüləcəyini yalandan vəd verərək, 2012-ci ilin dekabr ayından 2014-cü ilin yanvar ayınadək hissə-hissə olmaqla Bakı şəhərində - müxtəlif yerlərdə şəxsən Zərərçəkmiş şəxs1 özündən və onun ailə üzvlərindən ümumilikdə 170.000 (yüz yetmiş min) manat alaraq, sonrakı vaxtda sonuncuya guya biznesdən əldə etdiyi gəlirin müəyyən hissəsi kimi az miqdarda pullar verib, bununla da hesablaşma görüntüsü yaratmaqla, sonradan həmin verdiyi pulları daha çox gəlir əldə etmək adı ilə sonuncudan geri alıb, bir müddət sonra xalça ticarətində uğursuzluğa düçar olduğunu bildirərək, aviabiletlərin alqı-satqısı ilə məşğul olmasını, yüksək gəlir əldə edəcəyi adı ilə 2014-cü ilin yanvar ayından iyul ayının sonlarınadək yenidən hissə-hissə Bakı şəhərində - müxtəlif yerlərdə 78.000 ABŞ dolları (həmin dövrün məzənnəsi ilə 61.183 manat) və 6.000 manat olmaqla, Zərərçəkmiş şəxs1 külli miqdarda, yəni ümumilikdə 237.183 (iki yüz otuz yeddi min yüz səksən üç) manat pulunu alıb, aldatma və etibardan sui-istifadə etmə yolu ilə ələ keçirərək dələduzluq etmişdir.